I årene før den første verdenskrig hadde Torp læreplass hos Fredrikstad Maskinforretning, senere hos Francis Sønnichsen (Sønnico). Torp og en av hans arbeidskamerater vendte stadig tilbake til tanken om å bli ingeniører. Mens de arbeidet på et anlegg i Askim, begynte de å ta kveldsundervisning. De leste matematikk, norsk, fransk, tysk og engelsk. Etter juletider i 1913 sa Torp opp og gikk inn for å ta artium som privatist på halvannet år. Han gikk ut med en sterk hovedkarakter.